இன்றைய முதல் வாசகம் மனமாற்றத்தை எடுத்துரைக்கின்றது. இஸ்ரயேல் மக்கள் கடவுளுக்கு உண்மையாக இல்லாததால் அடிமைத்தனத்திற்கு ஆளாக்கப்பட்டனர். தம் தூதுவர்களாகப் பல இறைவாக்கினர்களை அவர்களிடம் அனுப்பினார். யாவேயின் கட்டளைப்படி எசேக்கியேல் இறைவாக்கினர். இஸ்ரயேல் மக்களிடம் சென்று, அவர்கள் தங்கள் தவறான வழிகளை விட்டுவிட்டு இறைவனிடம் மனம் திரும்பி வரவேண்டும் என அறிவுறுத்துகிறார். இருப்பினும் இஸ்ரயேல் மக்கள் கடவுளுடைய வார்த்தைக் கேட்டு அவருடைய வழியில் செல்ல வில்லை. தமது வார்த்தைக் கேட்காத இஸ்ரயேல் மக்களைக் கடவுள் அழிக்கவில்லை; மாறாக, அவர்களிடம் மிகுந்த பொறுமையைக் காட்டினார் என்று மனமாற்றத்திற்கு அழைக்கும் இன்றைய முதல் வாசகத்தைக் கவனமுடன் கேட்போம்.